

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

UPRAVNI ODJEL ZA FINANCIJE I PRORAČUN

KLASA: 406-07/22-03/2

URBROJ:238-10-05/3-22-4

Ivanić-Grad, 12. travnja 2022.

**IZVJEŠĆE**

**O PROVEDENOM PRETHODNOM SAVJETOVANJU SA ZAINTERESIRANIM GOSPODARSKIM SUBJEKTIMA**

**Naručitel**j: Grad Ivanić-Grad

Park hrvatskih branitelja 1, 10310 Ivanić-Grad

OIB: 52339045122

**Evidencijski broj nabave:** 17/2020

**Predmet nabave:** Nabava radova postave novog sportskog poda u dvorani uz Osnovnu školu „Stjepana Basarićeka“ u Ivanić-Gradu

**Datum početka prethodnog savjetovanja:** 25. ožujak 2022. godine

**Datum završetka prethodnog savjetovanja:** 04. travnja 2022. godine

**Navod je li se tijekom savjetovanja naručitelj održao sastanak:** Tijekom savjetovanja naručitelj nije održao sastanak.

Tijekom prethodnog savjetovanja sa zainteresiranim gospodarskim subjektima Naručitelj je zaprimio sljedeće primjedbe i prijedloge na objavljenu dokumentaciju:

1. **Primjedbe i prijedlozi zainteresiranih gospodarskih subjekata:**

Poštovani, molim vas za izmjene radi poboljšanja kvalitete i trajnosti poda predlažemo sljedeće:

Dobava i postava kombinirano-elastičnog sportskog poda u sportskoj dvorani Sportski pod ukupne visine do 15 cm.

Konstrukcija poda sastoji se od:

- drveni element sa gumenim podmetačem, drveni klin ili vijak (nivelirajući)

- elastični nosač ~~"blok" profil od dvostruke daske min. debljine 2x18mm~~ postavljen

osnom razmaku minimalno 400 do 450 mm

- slijepi pod - ''blind'' pod / ploča min. debljine daske 18mm sa ~~max~~ minimalni razmakom 30mm do maksimalno 100 mm

- parket jednoslojni masiv hrast, I kl. dužine minimalno 500 mm sukladno atestom za sistem sportskog poda koji je sastavni dio ponude , debljine min 21 mm.

- masiv parket 3x brušen i lakiran sa protukliznim lakom na bazi vode (ekoliški) i

priložit atest za lak za klizavost sukladno EN14904 za sportske dvorane

Cjelokupni sustav sportskog poda treba imati potrebitu atestnu dokumentaciju po: HRN EN 14904:2006, Površine sportskih

TJ.:

II. PODOPOLAGAČKI RADOVI

- Elastični nosač „blok" od dvostruke daske min. Debljine 2x 18 mm - ako može izmjena: elastični nosač iz drva postavljen na minimalan razmaku 400 mm do 450 mm

- Slijepi pod - „blind" pod minimalne debljine 18 mm sa Max razmakom 30 mm - ovdje je naš prijedlog zbog kvalitete i trajnosti da se zapiše da je razmak slijepi pod minimalnom razmaku 30 mm do maksimalno 100 mm

- Dodati sloj elastične podkonstrukcije - šper ploča minimalna debljina 8 mm do 12 mm koja se postavlja na drugi sloj elastične podkonstrukcije - slijepi pod i se šarafi. Ta ploča da dodatnu stabilnost sportskog poda i posebice pod tribinama te elastičnost i trajnost sportskog poda

- Parket - dodali bi: lijepi se sa elastičnim ljepilom- zbog kvaliete i trajnosti. Kod dimenzije parketa bi zapisali: sukladno atestnom dokumentacijom za ponuđeni sportski pod

- Brušenje i lakiranje - lak mora bit na bazi vode zbog ekologije - priložit na ponudi atest za klizavost laka sukladno sa EN14904 - VRLO VAŽNO JER VEĆINA LAKOVA TO NEMA TE JE KLIZAVOST JAKO VELIKI PROBLEM ŠKOLSKIH DVORANO POSEBNO JER DJECA IMAJU STARE TENISICE KOJE S VREMENOM GUBE GRIP TE AKO PARKET NEMA ATEST ZA KLIZAVOST TO MOŽE BITI PROBLEM I DOVIDI DO OZLJEDA!

- S ponudom priložit i tehničku skicu nuđenog sportskog poda - kompletni sustav sa dimenzijama

**Odgovori Naručitelja:**

* Prijedlog gospodarskog subjekta: „elastični nosač iz drva postavljen na minimalan razmaku 400 mm do 450 mm“ se **ne prihvaća**.

**Obrazloženje**: Postojeći sportski pod dvorane koji se mijenja ima jedan elastični nosač koji je u prvoj godini korištenja nove dvorane popucao zbog slabe nosivosti. Zbog navedenog razloga sportski pod je imao pucanja konstrukcije, ulegnuća parketa, horizontalnih neravnina i nije bilo moguće na kvalitetan način izvršiti zamjenu konstrukcije. Isto tako izgubljena je elastičnost poda, udarac lopte i odskok nije ispravan, te je potrebna kompletna zamjena poda.

Prema iskustvu postojećeg sportskog poda dvorane potrebno je postaviti dvostruku dasku prema troškovničkom opisu.

* Prijedlog gospodarskog subjekta: „pod minimalnom razmaku 30 mm do maksimalno 100 mm“ se **ne prihvaća**.

**Obrazloženje:** Postojeći sportski pod dvorane ima veći razmak, isto tako dolazi do pucanja zbog slabe nosivosti kao i kod elastičnog nosača.

Prema iskustvu postojećeg sportskog poda dvorane potrebno je staviti max. razmak 30mm prema troškovničkom opisu.

* Prijedlog gospodarskog subjekta: „sukladno atestom za sistem sportskog poda koji je sastavni dio ponude“ **se prihvaća**.

**Obrazloženje:** Prijedlog je već obuhvaćen Dokumentacijom o nabavi točka 2.8.

* Prijedlog gospodarskog subjekta: „ šper ploča minimalna debljina 8 mm do 12 mm koja se postavlja na drugi sloj elastične podkonstrukcije - slijepi pod i se šarafi. Ta ploča da dodatnu stabilnost sportskog poda i posebice pod tribinama te elastičnost i trajnost sportskog poda“ se **ne prihvaća**.

**Obrazloženje:** Cjelokupni sustav sportskog poda mora zadovoljiti traženu normu, te je napravljeno poboljšanje konstrukcije u odnosu na postojeći sportski pod.

- Prijedlog gospodarskog subjekta: „ lijepi se sa elastičnim ljepilom“ se **ne prihvaća**.

- Prijedlog gospodarskog subjekta: „ lak mora bit na bazi vode zbog ekologije - priložit na ponudi atest za klizavost laka sukladno sa EN14904 - VRLO VAŽNO JER VEĆINA LAKOVA TO NEMA TE JE KLIZAVOST JAKO VELIKI PROBLEM ŠKOLSKIH DVORANO POSEBNO JER DJECA IMAJU STARE TENISICE KOJE S VREMENOM GUBE GRIP TE AKO PARKET NEMA ATEST ZA KLIZAVOST TO MOŽE BITI PROBLEM I DOVIDI DO OZLJEDA!“ se **ne prihvaća.**

**Obrazloženje:** Troškovnikom je definirano da pod mora biti lakiran protukliznim lakom te da cjelokupni sustav sportskog poda treba imati potrebitu atestnu dokumentaciju po: HRN EN 14904:2006.

- Prijedlog gospodarskog subjekta: „u ponudi se mora priložiti tehnička skica nuđenog sportskog poda - kompletni sustav sa dimenzijama “ **se prihvaća**.

**Obrazloženje**: Naručitelj će prijedlog (tehničku skicu) dodati u Dokumentaciju o nabavi.

Naručitelj nije prihvatio primjedbe gospodarskih subjekta jer traženi sustav mora postići nosivost sportskog poda dvorane kako se ne bi ponovila ista pogreška prilikom izgradnje dvorane Žeravinec.

Grad Ivanić-Grad